_:nad05ae9da83546d19c66eb68495dcbabxb0
<http://schema.org/description>
"Σε μια βραδιά με άρωμα καλοκαιριού, η γνωστή επιχείρηση οπτικών Kois Optics, από τη Σύρο, παρουσίασε την αποκλειστική συλλογή της «OROPHOGRAPHIA» στο Metaphor, στην πλατεία Μαβίλης, στο πλαίσιο της συμμετοχής της στο Fashion Room Service, τον σημαντικότερο θεσμό ανάδειξης της ελληνικής μόδας, νέων τάσεων και brands. Η συλλογή «OROPHOGRAPHIA» είναι το αποτέλεσμα έμπνευσης της δημιουργικής ομάδας των Kois Optics. Ήταν μία ιδέα της Γαλλίδας ηθοποιού Catherine Deneuve, η οποία επισκέφθηκε πριν από 35 χρόνια το αρχοντικό, πάνω από το κεντρικό κατάστημα των Kois Optics, και ενθουσιάστηκε. Έτσι, πρότεινε στον Σταύρο Κοή να συνδέσει την παράδοση και την ιστορία της οικογένειάς του με τη μόδα. Η συλλογή «OROPHOGRAPHIA», εκτός από γυαλιά ηλίου, περιλαμβάνει χειροποίητα κοσμήματα, επετειακά χειροποίητα κοσμήματα και αλυσίδες γυαλιών, για τα 200 χρόνια από την Ελληνική Επανάσταση. Tα κοσμήματα είναι δημιουργίες των σχεδιαστών Μαρία Μάστορη, Κώστα Αργυρίου και Αντωνία Καρρά, ενώ η συλλογή διαθέτει και ολομέταξα μαντήλια, από ελληνικό ακατέργαστο μετάξι άριστης ποιότητας από το Σουφλί. Η συλλογή ολοκληρώνεται με αξεσουάρ κατασκευασμένα σε αργαλειό. Όλα τα γυαλιά και τα αξεσουάρ της συλλογής κατασκευάζονται εξολοκλήρου στην Ελλάδα. Την επιχείρηση Kois Optics εκπροσώπησε η κυρία Μυρσίνη Κοή, η οποία παρουσίασε στους καλεσμένους τη μοναδική αυτή συλλογή. Στην παρουσίαση παρευρέθηκαν γνωστοί δημοσιογράφοι από τον χώρο της μόδας και των πολιτιστικών, εκπρόσωποι των media, ενδυματολόγοι, επώνυμοι από τον χώρο της show biz, influencers, καθώς και συνεργάτες της επιχείρησης, ενώ η εκδήλωση ήταν ανοικτή και προς το κοινό. Τα προϊόντα της συλλογής «OROPHOGRAPHIA» θα τα βρείτε στα καταστήματα Kois Optics: Θυμάτων Σπερχειού 16, Ερμούπολη Ερμού 3, Ερμούπολη Ono Concept, Αγκαθωπές Belvedere, Μύκονος E-shop: kois-optics.gr Site: kois.gr Instagram: koisoptics Facebook: Kois Optics Σχετικά με την συλλογή «OROPHOGRAFIA» Η οροφογραφία του αρχοντικού Κοή, φιλοτεχνημένη το 1860, είναι ένα μοναδικό έργο το οποίο απεικονίζει 8 από τους 12 θεούς της Αρχαίας Ελλάδας, καθώς και 4 ήρωες της Ελληνικής Επανάστασης του 1821, τον Ρήγα Φεραίο, τον Γεώργιο Καραϊσκάκη, τον Θεόδωρο Κολοκοτρώνη και τον Κωνσταντίνο Κανάρη. Το πρώτο γυαλί με έμπνευση την οροφογραφία του Αρχοντικού κατασκευάστηκε το 2016, στην Ελλάδα, και έκτοτε κάθε καλοκαίρι κατασκευάζεται νέο μοντέλο. Τα σχέδια και τα γραφιστικά του κάθε γυαλιού γίνονται στη Σύρο. Σχετικά με το Metaphor Το Metaphor, το νέο creative hub της Αθήνας, είναι μια πρωτοβουλία του Γιώργου Κελέφη (περιοδικό ΟΖΟΝ) και του Μιχάλη Αργυρού (Beton 7). Σχεδιάστηκε από το πολυβραβευμένο αρχιτεκτονικό γραφείο PILA Studio, υπεύθυνο και για τον σχεδιασμό του showroom του οίκου Versace στη Νέα Υόρκη, όπως και πιο πρόσφατα για τη νέα εκδοχή του ιστορικού Πύργου του Πειραιά. H επιμέλεια του project Metaphor έχει γίνει από τον Design Ambassador Βασίλη Μπαρτζώκα και το archisearch.gr"
<https://www.orasisonline.gr/enimerwsi/item/1689-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BDorophographia-2021%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD-kois-optics.html>